Lesbiske flagg

Flere **lesbiske flagg** er blitt brukt for å symbolisere det lesbiske fellesskapet. Flere design er foreslått og brukt siden 1999. Selv med personlige preferanser og forskjellige kontroverser, er ingen design bredt akseptert av fellesskapet som «det lesbiske flagget».

## Bakgrunn

### Labrys-flagget
Det lesbiske flagget med labrys ble skapt i 1999 av den grafiske designeren Sean Campbell og ble først publisert juni 2000 i Palm Springs-utgaven av prideutgivelsen fra *[[Gay and Lesbians Times]]*. Designet inkluderer en labrys, en tohodet øks, på en invertert, sort trekant på en lilla bakgrunn. Øksa er assosiert som et våpen brukt av amasonene fra gresk mytologi. Siden 1970-årene var det brukt som et symbol for myndiggjøring blant lesbiske feminister. Kvinner som ble ansett på som asosiale av Nazi-Tyskland for å ikke oppnå de nazistiske idealene for kvinner, inkludert homofile kvinner, ble sendt til konsentrasjonsleirer og gikk med et merke av en invertert, sort trekant for identifisering. Noen lesbiske gjenvant dette symbolet i likhet med homofile menns gjenvinning av den rosa trekanten (mange lesbiske tok også til den rosa trekanten selv om paragraf 175 av det tyske lovverket *[[Strafgesetzbuch]]* ikke inkluderte lesbiske). Lilla ble assosiert med lesbiske gjennom diktene fra Sapfo.

### «Lipstick»-flagget
«Lipstick»-flagget (engelsk, «leppestift») for lesbiske ble introdusert av bloggen *This Lesbian Life* i 2010. Designet inneholder et rødt kyss øverst til venstre, med en bakgrunn bestående av seks nyanser av røde og rosa striper, samt en hvit stripe i midten. Flagget representerer «homofile kvinner som har et mer feminin uttrykk av kjønn», men er ikke allment anvendt. Noen lesbiske har argumentert at «lipstick»-flagget ikke representerer «butch»-lesbiske, mens andre er imot bruk av det på grunn av kontroversielle kommentarer i bloggen til flaggets designer.

### Det rosa flagget
Det rosa flagget («The Pink Flag») er avledet fra fargene på «lipstick»-flagget, uten kysset, og er blitt mer brukt som et generelt prideflagg for lesbiske.

### Det oransje og rosa flagget
Det oransje og rosa flagget er basert på det rosa flagget og ble introdusert av Tumblr-brukeren Emily Gwen i 2018. Fargene inkluderer mørk oransje for «kjønnsavvik», oransje for «uavhengighet», lys oransje for «fellesskap», hvit for «unike forhold til kvinnelighet», rosa for «ro og fred», støvrosa for «kjærlighet og sex» og mørk rosa for «femininitet». En versjon med fem striper tok inspirasjon fra 2018-fargene. Disse to er de mest anvendte lesbiske flaggene.

## Galleri

Fil:Labrys_Lesbian_Flag.svg|Labrys-flagget fra 1999
Fil:Lipstick_lesbian_Pride_Flag.svg|Illustrering av «lipstick»-flagget fra 2010
Fil:Lesbian_Pride_pink_flag.svg|Det rosa flagget med farger fra «lipstick»-flagget
Fil:Lesbian_pride_flag_2018.svg|Det oransje og rosa flagget fra 2018
Fil:Lesbian_Pride_Flag_2019.svg|En versjon av det oransje og rosa flagget med fem striper istedenfor syv


### Flagg i bruk

Fil:Flag Waving (5896295483).jpg|Regnbueflagg med dobbelt venussymbol ved London Pride-paraden i 2011
Fil:Istanbul Pride Solidarity Demo Berlin 2018 59.jpg|Regnbueflagg med dobbelt venussymbol ved Istanbul Pride-solidaritetsdemonstrasjon i Berlin i 2018.
Fil:Dyke March Berlin 2019 329.jpg|Labrys-flagget ved Berlin Dyke March i 2019
Fil:Marche des fiertés rouen 20190504 - drapeau lesbien.jpg|Labrys-flagget ved Pride March i Rouen, Frankrike i 2019
Fil:Pride Serbia 2019 - Academic (Student) Park.jpg|Labrys-flagget ved Pride Serbia i Beograd i 2019
Fil:Dyke March Berlin 2020 035.jpg|Regnbueflagg med dobbelt venussymbol ved Berlin Dyke March i 2020
Fil:Bangkok Pride 2022 (2022-06-05) - img 11.jpg|Femstripet, oransje og rosa flagg ved Bangkok Pride i 2022
Fil:Lesbians at 2022 Montreal Pride protest march.jpg|Syvstripet, oransje og rosa flagg ved Fierté Montréal i 2022


## Referanser